5.10.2022
SK
Úradný vestník Európskej únie
L 258/299
Prevencia a riešenie konfliktov záujmov a transparentnosť 14.
berie na vedomie existujúce opatrenia a pokračujúce úsilie inštitútu o zabezpečenie transparentnosti, prevencie a riešenia konfliktov záujmov a ochrany oznamovateľov protispoločenskej činnosti; konštatuje, že inštitút na svojom webovom sídle zverejnil vyhlásenia o konflikte záujmov a životopisy členov svojej správnej rady a vrcholového manažmentu;
15.
konštatuje, že inštitút informoval o jednom prípade oznámenia protispoločenskej činnosti v roku 2019 a o tom, že sa uplatnili vnútorné pravidlá; konštatuje, že politika inštitútu týkajúca sa oznamovateľov ešte nie je v súlade so smernicou Európskeho parlamentu a Rady (EÚ) 2019/1937 (2); vyzýva inštitút, aby pri ďalšej revízii politiky zabezpečil úplné zosúladenie;
16.
konštatuje, že, pokiaľ ide o následné opatrenia v súvislosti s absolutóriom za rok 2019, inštitút začal v roku 2020 proces preskúmania uplatňovania zásad dobrej správy ZIS inštitútu;
Vnútorná kontrola 17.
konštatuje, že podľa správy oddelenia vnútorného auditu inštitútu zo 69 odporúčaní v rozsahu následného auditu bolo uzavretých 28 nevybavených odporúčaní, 7 nedoriešených odporúčaní bolo znížených a jedno otvorené odporúčanie týkajúce sa riadenia prístupu k IT po audite IT za rok 2016 bolo povýšené na kritické; vyzýva inštitút, aby toto kritické riziko zohľadnil vo svojom hodnotení systému vnútornej kontroly ako potenciálny nedostatok v zásade 11;
18.
konštatuje, že v žiadnej zo zložiek systému vnútornej kontroly inštitútu neboli zistené žiadne závažné nedostatky, ktoré by mohli ohroziť dosiahnutie operačných, finančných alebo kontrolných cieľov a zabrániť riaditeľovi podpísať vyhlásenie o vierohodnosti; konštatuje však, že sú potrebné určité ďalšie zlepšenia, pokiaľ ide o zásady 12 a 17, ktoré patria do kategórie 2, a to najmä skrátením oneskorenia plánovaného tempa vykonávania otvorených odporúčaní a skrátením komunikačného času nápravných opatrení prijatých v roku 2020;
Reakcia na ochorenie COVID-19 a kontinuita činností 19.
berie na vedomie, že správna rada inštitútu v máji 2020 rozhodla o mobilizácii 60 miliónov EUR z nepridelených finančných prostriedkov inštitútu na ďalšiu podporu študentov, podnikateľov a inovátorov postihnutých globálnym šírením ochorenia COVID-19; konštatuje, že iniciatíva inštitútu v oblasti reakcie na krízu podporovala nové projekty a podniky reagujúce na pandémiu ochorenia COVID-19 prostredníctvom nástrojov na podporu podnikov, ktoré poskytovali cielenú podporu podnikom s vysokým vplyvom a rastom, rozširujúcim sa podnikom a malým a stredným podnikom a projektom reakcie na pandémiu, ktoré vytvorili a realizovali projekty krátkodobej inovačnej reakcie priamo zamerané na pandémiu ochorenia COVID-19;
Ďalšie pripomienky 20.
víta úsilie inštitútu naďalej zlepšovať svoju prítomnosť v sociálnych médiách a svoju stratégiu udržateľného rozvoja v roku 2020;
21.
berie na vedomie proces vykonávania všeobecnej politiky informačnej bezpečnosti inštitútu vrátane aspektov kybernetickej bezpečnosti informačnej a komunikačnej technológie; konštatuje, že hlavným výsledkom usmernenia a doterajšieho vykonávania tohto programu je, že inštitút neoznámil žiadne incidenty v oblasti kybernetickej bezpečnosti;
22.
pripomína dôležitosť zvýšenia digitalizácie inštitútu z hľadiska jeho vnútornej prevádzky a riadenia, ale aj na zrýchlenie digitalizácie postupov; zdôrazňuje, že je potrebné, aby inštitút bol v tomto smere naďalej aktívny, aby sa za každú cenu zabránilo digitálnej priepasti medzi agentúrami; upozorňuje však na potrebu prijať všetky potrebné bezpečnostné opatrenia, aby sa predišlo akýmkoľvek rizikám pre online bezpečnosť spracúvaných informácií; vyzýva inštitút, aby urýchlil vypracúvanie svojej politiky kybernetickej bezpečnosti a po jej dokončení informoval orgán udeľujúci absolutórium;
(2) Smernica Európskeho parlamentu a Rady (EÚ) 2019/1937 z 23. októbra 2019 o ochrane osôb, ktoré nahlasujú porušenia práva Únie (Ú. v.
EÚ L 305, 26.11.2019, s. 17).